Košice

Košice (ungari Kassa [k'ašša], saksa Kaschau) on suuruselt teine linn Slovakkias. Asub Hornádi jõe kaldal.

Košice on Ida-Slovakkia ja Košice maakonna keskus.

Košice oli 2013. aastal üks kahest Euroopa kultuuripealinnast (teine oli Marseille).

Elanike arv on 2021. aasta seisuga 229 040, kellest valdav osa on slovakid, ungarlasi on umbes 9000, mustlasi 5000.

Ajalugu 
1162. aastast oli Košice ala Ungari kuningate valduses. Linna on esmamainitud 1230. aastal. 1248. aastal sai Košice ühena esimestest Ungari Kuningriigis linnaõigused.

1788. aastal ilmus Košices esimene ungarikeelne ajakiri Magyar Museum.

1910. aastal oli 44 211 elanikust 33 350 ungarlased, 6547 slovakid, 3189 sakslased, 453 poolakad, 227 tšehhid ja 210 russiinid.

1920. aastal läks Košice vastavalt Trianoni rahulepingule Tšehhoslovakkia koosseisu.

1938. aastal liideti linn taas Ungariga. 1944. aastal vallutas linna Punaarmee ja Košicest sai taas Tšehhoslovakkia osa.

Vaatamisväärsused 

Košices asub Slovakkia suurim kirik – Püha Elisabethi katedraal.

Sport 
Linnas tegutseb jäähokiklubi HC Košice, mis on kaheksakordne Slovakkia meister.

Viited

Välislingid 

Košice koduleht
Euroopa kultuuripealinna püstitatud mustlastevastane müür ärritab ELi, Postimees, 21. august 2013

Slovakkia linnad
Košice maakond